Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: közhasznú szervezetekről szóló 1997. évi CLVI. törvény
Paragraph Index: 1272

3. A Közalapítvány céljai megvalósítása érdekében a Khtv. 26. § c) pont 1., 4., 5., 11., 12., illetőleg 13. alpontja szerint a magyarországi nemzeti és etnikai kisebbségekkel kapcsolatos, egészségmegőrzési, betegségmegelőzési, nevelés-oktatási, kulturális, a hátrányos helyzetű csoportok társadalmi esélyegyenlőségének elősegítésére irányuló közhasznú tevékenységként — pályázatok útján támogatást nyújt a kisebbségi önkormányzatoknak, társadalmi szervezeteknek, közösségeknek, illetve személyeknek a fenti törekvések megvalósítását szolgáló munkájukhoz, kezdeményezéseihez; — támogatja a cigányság mint hátrányos helyzetű csoport társadalmi esélyegyenlőségének elősegítését szolgáló programokat, kezdeményezéseket; — támogatja a munkaerő-piacon hátrányos helyzetű rétegek képzésének, foglalkoztatásának elősegítését, — az integrálódást elősegítő nevelési, oktatási, egészségmegőrzési, betegségmegelőzési programokat; — ösztöndíjakat adományoz; — segíti az érdekvédelmi tevékenységet, az emberi és állampolgári jogok védelmét, támogatja a jogvédő irodák, konfliktust kezelő szervezetek tevékenységét; — támogatja a többfunkciós cigány közösségi házakat.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes